[{"text_idx": "#000003", "text": "Ar y teras preifat yng nghanol golygfeydd o\u2019r rhodfa a\u0302 choed bob ochr iddi gallwch fwynhau pryd o fwyd yn y bwyty Laguna Kitchen & Bar penigamp, sydd wedi ennill gwobr Bwyty\u2019r Flwyddyn yng ngwobrau bwyd a diod South Wales Echo. Gallwch flasu bwydlenni creadigol wedi\u2019u cynllunio o amgylch cynnyrch tymhorol ffres a lleol."}, {"text_idx": "#000004", "text": "Cyn swper gallwch fwynhau cocte\u0302l neu glased o win yn y Laguna Bar, enillydd y Bar Cocte\u0302l Gorau yng ngwobrau\u2019r cylchgrawn Cardiff Life. Yn yr haf gallwch fwynhau te prynhawn clasurol ar y teras gan edrych dros Amgueddfa Genedlaethol Cymru a lawntiau Neuadd y Ddinas."}, {"text_idx": "#000005", "text": "Gall pob gwestai fwynhau defnydd am ddim o\u2019r pwll nofio dur gwrthstaen 20 metr cynnes, yr ystafell ste\u0302m a\u2019r bath sba, neu fanteisio ar y gampfa dau lawr gwych llawn offer ymarfer corff. Mae hefyd wyth ystafell therapi a lolfa ymlacio er mwyn i chi allu mwynhau un o driniaethau harddwch Elemis. Mae\u2019r Laguna Spa wedi ennill teitl \u2018Sba Harddwch Gorau\u2019 yng ngwobrau Cardiff Life 2016 a\u2019r \u2018Gorau yn y Diwydiant Hamdden\u2019 yng Ngwobrau Rhanbarthol 2016."}, {"text_idx": "#000006", "text": "Mae\u2019r gwesty\u2019n cynnig 129 o ystafelloedd deniadol a modern iawn, sy\u2019n amrywio o Ystafelloedd Uwch safonol i Swi\u0302ts. Mae system aerdymheru a rheolyddion gwres ym mhob ystafell, yn ogystal a\u0302 rhyngrwyd diwifr cyflym am ddim, sgri\u0302n deledu plasma, bar mini, desg, haearn a bwrdd smwddio, cyfleusterau paratoi te a choffi a choffor sy\u2019n addas ar gyfer gliniaduron. Ceir llechi llwyd ym mhob ystafell ymolchi ynghyd a\u0302 sychwr gwallt sydd wedi\u2019i leoli\u2019n gyfleus ger drych enfawr."}, {"text_idx": "#000007", "text": "Mae\u2019r ystafelloedd Uwchraddol, ein Swi\u0302ts a\u2019n Swi\u0302ts Iau yn addas ar gyfer teuluoedd ac yn cynnig gwelyau enfawr, pecyn mwy eang o bethau ymolchi, defnydd o wn gwisgo, sliperi a hambwrdd croeso arbennig wrth gyrraedd."}]